**Divina Forţă**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Divina Forţă

Există o Forţă, Creatoare,

Cu-originea sfântă în vecii,

Puterea Ei, e-atât de mare

Căci sori, sisteme, galaxii,

Ea le susţine, în mersul lor

Prin Univers ce tot mereu,

Vesteşte-n mod triumfător:

Această Forţă-I Dumnezeu!

Există o Forţă net Supremă,

Prin marea Sa nemărginire,

Ce e mai sus de orice temă

A înţelepciunii, prin gândire.

Ea nu poate fi, adjudecată

De nimeni, 'n-al Ei apogeu,

De nici-o fiinţă, ce-i creată,

Această Forţă-I Dumnezeu!

Există o Forţă, Universală,

Neexplicabilă, în structură,

De nici-o fiinţă ce-i vasală

Aparţinându-I, ca făptură.

Ea-n prea măreţul început

Din tainicul sfânt procedeu,

Descoperă-n tot ce-i făcut:

Că Forţa este, Dumnezeu!

Există o Forţă-n "Unic” ton

Ce Şi-a creat, prin Galaxii,

Un loc Prea Sfânt în Orion

Supravegheat de îngeri mii.

Acolo-i Tronul de domnie

De-a pururi fiind în empireu,

Din veşnicii, spre veşnicie,

Această Forţă-I Dumnezeu!

Există o Forţă, răbdătoare,

Care mult timp, a suportat

În ceruri marea perturbare

Când Lucifer, s-a răsculat.

Chiar dacă-n el s-a zămislit

Păcatul, în groaznic nucleu,

N-a fost distrus, ci-ngăduit,

De Forţa care-I Dumnezeu!

Există o Forţă atât de mare

Căci libertate, a dat oricui,

În vasta-I operă-n formare

Din strălucirea Universului.

Şi lumilor ce-au fost create

Le-a arătat, prin curcubeu,

Că dragoste există-n toate,

Această Forţă-I Dumnezeu!

Există o Forţă-n susur dulce

Ce-a culminat... în Univers,

Când înălţat-a fost pe cruce

Acceptându-Şi rolul invers;

Ca-n dreptul celui cu păcat

Să pătimească, chinul greu,

Pentru că Ea, toate-a creat,

Această Forţă-i Dumnezeu!

Există o Forţă, Salvatoare,

Ce-a-ncuviinţat de a muri,

Ca opera-I cea creatoare

Să poată sta, şi-n veci a fi.

Când Şi-a urcat în umilinţă

Al Golgotei cumplit traseu,

A demonstrat cu prisosinţă:

Că Forţa este, Dumnezeu!

Există o Forţă, mai presus,

De orice puteri pământeşti,

Şi-a fost văzută-n Hrist Isus,

Prin faptele-I Dumnezeeşti.

La ceruri, cand S-a înălţat

A dus cel mai măreţ trofeu,

Semne-n trup, de Împărat,

Această Forţă-i Dumnezeu!

Există o Forţă, ce-n zidire,

Lucrarea-Şi va fi terminat,

Când după crunta nimicire

A groazniclui, greu păcat,

Pacea din nou s-o aşterne

Marcând marele ei jubileu,

Reamintind... vieţii eterne:

Că Forţa este, Dumnezeu!

Există o Forţă când din nou

Puterea-I sfântă, creatoare,

’Şi va regăsi scumpul ecou

În ne-ntrecuta ei grandoare.

În Univers când şi pământul

Va sta ca-un vajnic corifeu,

El va-ntări pe veci Cuvântul:

Această Forţă-I Dumnezeu!

Există o Forţă, ce-n mutare

A Tronului Sfânt de domnie,

Un alt Centru de Guvernare

Pământul fi-va... 'n veşnicie!

Un singur puls atunci va bate

Ca şi-un susur lin, de alizeu,

Şi-o demonstra-n eternitate:

C-această Forţă-I Dumnezeu!

Flavius Laurian Duverna